נעה רוטמן

נֹעה רוטמן (לשעבר: נעה בן־ארצי־פילוסוף; נולדה ב־20 במרץ 1977) היא פעילה פוליטית ותסריטאית ישראלית. נשאה הספד בהלווייתו של סבהּ, ראש הממשלה יצחק רבין, שזכה לתהודה רבה. בשנת 2019 התמודדה ברשימת המחנה הדמוקרטי בבחירות לכנסת העשרים ושתיים. נולדה כבת שנייה לדליה רבין, בתו של ראש ממשלת ישראל יצחק רבין, ואברהם בן־ארצי, איש צבא. חודשים אחדים לפני לידתה נפצע אביה קשה בתאונת אימונים והפך נכה. כשהייתה בת שלוש, התגרשו הוריה והקימו משפחות חדשות. לאביה נולדו ארבעה ילדים, שהם אחיה למחצה של נעה. למדה בתיכון הראשונים בהרצליה. לאחר שנרצח סבהּ, ראש הממשלה, יצחק רבין, נשאה דברים בטקס האשכבה שבהלווייתו: תסלחו לי שאני לא רוצה לדבר על השלום. אני רוצה לדבר על סבא שלי. תמיד מתעוררים מסיוט, אבל מאתמול אני רק מתעוררת לסיוט. הסיוט של חיים בלעדיך – וזה בלתי ניתן לעיכול. סבא, אתה היית עמוד האש שלפני המחנה, ועכשיו נותרנו רק המחנה, לבד, וכל כך קר לנו ועצוב... בלית ברירה אני נפרדת ממך, גיבור, ומבקשת ממך שתנוח על משכבך בשלום, ושתחשוב ותתגעגע אלינו, כי אנחנו פה למטה אוהבים אותך המון. משיירת מלאכי שמים שמלווים אותך עכשיו, אני מבקשת שישמרו עליך ושישמרו עליך טוב, כי אתה ראוי למשמר שכזה... היא הייתה בת המשפחה היחידה שספדה בהלוויה. דבריה זכו לתהודה. כתבה את הממואר "In the Name of Sorrow and Hope" ("בשם הצער והתקווה") על חייה כנכדתו של רבין. הספר תורגם למספר שפות. תמורת הזכויות לפרסום הספר קיבלה סכום גבוה יחסית למחברת צעירה. שירתה בצה"ל ב"במחנה" וכקצינה בחיל האוויר. עורכת דין בהכשרתה. השתתפה כחברת פאנל בתוכנית הטלוויזיה "בנות". יצרה וכתבה יחד עם שחר מגן את סדרת הטלוויזיה "ילדי ראש הממשלה", ששודרה בהוט בשנים 2011–2012. כתבה יחד עם אסתר נמדר את הסדרה "פמת"א", שעוסקת בפרקליטות מחוז תל אביב, שבה עבדה בעבר רוטמן. סדרת הדרמה, בכיכובם של שלמה בראבא וחן אמסלם, שודרה בשנת 2019 בכאן 11. במאי 2023 השתתפה בתוכנית הטלוויזיה התיעודית "מדורות השבטים" של כאן 11. ב-1 ביולי 2019 הצטרפה רוטמן למפלגתו של אהוד ברק, ישראל דמוקרטית. לקראת הבחירות לכנסת ה-22, עם הקמת "המחנה הדמוקרטי", הוצבה במקום ה-9 ברשימה ולא נבחרה לכנסת. במהלך מערכת הבחירות נפגשה רוטמן, יחד עם חבר הכנסת ממפלגתה עיסאווי פריג', עם יושב ראש הרשות הפלסטינית אבו מאזן, פגישה שספגה ביקורת מצד גורמים בימין. נשואה לאלדד רוטמן, מייסד חברת "אופטימקס" (Optimax). לזוג שלושה ילדים. נעה רוטמן, ברשת החברתית פייסבוק נעה רוטמן, ברשת החברתית אקס (טוויטר) נעה רוטמן, במיזם "אישים" לתיעוד היצירה הישראלית נעה רוטמן, במסד הנתונים הקולנועיים IMDb (באנגלית) נעה רוטמן, באתר "אידיבי", מאגר הידע העברי לקולנוע ישראלי ועולמי נעה רוטמן, באתר MusicBrainz (באנגלית) דרור גלוברמן, ‏נועה רוטמן לא עושה חשבון, באתר ‏מאקו‏, 4 בנובמבר 2012 ההספד של נועה בן־ארצי בהלוויית רבין, אתר מרכז יצחק רבין לחקר ישראל נעה רוטמן, מדינת ישראל כבר 20 שנה ללא מנהיג, באתר הארץ, 23 ביוני 2014 איתי סגל, אני לא מתקרנפת, באתר "ידיעות אחרונות", 12 בדצמבר 2018 מוריה קור, "ההנהגה מדברת נגד השמאל, אבל מיישמת את המדיניות שלו", באתר ישראל היום, 29 באוקטובר 2020 איתי סגל, "האם יקל עליי שביום השנה הבא לרצח ביבי לא יקבל את פנינו? כן, אבל זה נורא סמלי", באתר "ידיעות אחרונות", 11 ביוני 2021 עם נישואיה אימצה את שם המשפחה של בעלה, רוטמן. קודם לכן הייתה מוכרת במספר שמות: נעה רבין, כשם משפחתו של סבהּ; נעה רבין בן ארצי, כשמותיהם של אמה ואביה; נעה בן ארצי, כשמו של אביה; וכן נעה רבין־פילוסוף, כשמותיהם של אמה ואביה החורג, אבי פילוסוף. יצחק דנון, ‏נועה בן-ארצי הגיעה לפשרה עם פקיד השומה בנוגע להכנסות מספרה על יצחק רבין ז"ל, באתר גלובס, 5 ביוני 2001. ליאורה גולדנברג־שטרן, רבין: הדור הבא, באתר nrg‏, 20 ביוני 2008. איתי שטרן, "אין באמת טוני סופרנו", באתר הארץ, 2 באוקטובר 2018 סדרה תיעודית חדשה 📽️ מדורות השבטים | פרק 1 - הסדר יחזור על כנו: שנים 1993 עד 2000, סרטון בערוץ "כאן 11 - תאגיד השידור הישראלי", באתר יוטיוב (אורך: 54:42) טל שלו‏, נעה רוטמן נכדתו של רבין מצטרפת למפלגתו החדשה של אהוד ברק, באתר וואלה, 1 ביולי 2019 יוני גבאי, ‏נועה רוטמן וח"כ פריג' נפגשו עם אבו מאזן; "מנהיג מודאג", באתר כיכר השבת, 13 באוגוסט 2019 ערוץ 7, אחיה של רותי פוגל שנרצחה בפיגוע באיתמר עם בעלה ושלושה מילדיהם תוקף בחריפות את נועה רוטמן על פגישתה עם יו"ר הרשות הפלסטינית., באתר ערוץ 7, 13 באוגוסט 2019 מערכת וואלה! סלבס‏, נועה רוטמן ילדה בת, באתר וואלה, 4 ביוני 2011 נועה רוטמן רבין ילדה בת, באתר וואלה, 9 באוגוסט 2016